જેના પરિણામસ્વરૂપ બે-ત્રણ દિવસ ટ્રાફિક-વિભાગવાળાઓ થોડી બાઇકને ઉપાડી ગયા હતા, પણ એનાથી મેકૅનિકોના વર્તનમાં કોઈ ફરક આવ્યો નથી. મારા બિલ્ડિંગની નીચે જ એક કાર-ડીલરની બ્લૅક ગાડી સેલ માટે ઘણા સમયથી પડી છે, પણ તેનો માલિક આ ગાડીને હાથ ન લગાડવા માટે ટ્રાફિકવાળાઓને કંઈક આપતો હોવાથી તેની ગાડીને છોડીને બાકી બધાની ગાડીઓ ટો કરવામાં આવે છે. આ કાર ઍક્સેસરીઝવાળાઓ મોટા ભાગે હૉર્ન નવો નાખતી વખતે એનું વૉલ્યુમ ચેક કરવા સતત વગાડ્યા કરતા હોય છે. એની તીવþતાને કારણે મોટી ઉંમરની વ્યક્તિઓ અને નાનાં બાળકોને ખૂબ તકલીફ થતી હોય છે. તેમને કહેવા જાઓ કે અવાજ નહીં કરો તો કહેશે આ મારું નહીં બાજુવાળાનું કામ ચાલુ છે એમ એકબીજાના નામ આપ્યા કરતા હોય છે. જો આ લોકોને સામાન્ય એવી વાત ન સમજાતી હોય તો અમારી પાસે હવે કાનૂનનો સહારો લેવા સિવાય કોઈ માર્ગ રહ્યો નથી. હું PIL ફાઇલ કરવાની તૈયારી કરી રહ્યો છું, જોઈએ એનાથી કોઈ ફરક પડે છે કે નહીં.’